text: Lokofører var spøgelsesbilist 
  04 oktober 2011 kl. 06.48
  Stærkt spirituspåvirket spøgelsesbilist, der natten til søndag bragte flere i livsfare på motorvejen ved Esbjerg, er lokomotivfører hos Arriva
  Arrivas kommunikationschef, Martin Wex, betegner sagen som alvorlig og tragisk. Men han ønsker ikke at oplyse, hvilke konsekvenser sagen får for den sigtede lokomotivfører.
  - Vi udtaler vi os ikke i konkrete personalesager. Desuden vil det være forkert at sige noget, før vi har talt med manden selv. Det har indtil nu ikke været muligt, da han er varetægtsfængslet, siger informationschef Martin Wex til eb.dk.
  
  Hørte ikke hylende sirener 
  Den 37-årige mand kørte i den forkerte vejbane på motorvejen med omkring 160 kilometer i timen.
  Han var i følge politiet så beruset, at han hverken ænsede de hylende sirener eller de blå blink. Til sidste måtte patruljevognen påkøre manden og tvinge ham til standsning.
  Den 37-årige mand er varetægtsfængslet i foreløbig fire uger.
  